### NN 106/2023 (13.9.2023.), Pravilnik o dodjeljivanju predmeta u rad javnim bilježnicima u postupku sporazumnog uređenja međe, sporazumnog razvrgnuća suvlasništva, proglašenja nestale osobe umrlom i dokazivanja smrti

MINISTARSTVO PRAVOSUĐA I UPRAVE

1520

Na temelju članka 52. stavka 2. Zakona o izvanparničnom postupku (»Narodne novine«, broj: 59/23.), ministar pravosuđa i uprave donosi

PRAVILNIK

O DODJELJIVANJU PREDMETA U RAD JAVNIM BILJEŽNICIMA U POSTUPKU SPORAZUMNOG UREĐENJA MEĐE, SPORAZUMNOG RAZVRGNUĆA SUVLASNIŠTVA, PROGLAŠENJA NESTALE OSOBE UMRLOM I
 DOKAZIVANJA SMRTI

Članak 1.

Ovim Pravilnikom propisuje se način dodjele u rad javnim bilježnicima kao povjerenicima suda predmeta sporazumnog uređenja međe, sporazumnog razvrgnuća suvlasništva, proglašenja nestale osobe umrlom i dokazivanja smrti.

Članak 2.

Izrazi koji se koriste u ovome Pravilniku, a imaju rodno značenje odnose se jednako na muški i ženski rod.

Članak 3.

(1) Sud će javnim bilježnicima sa sjedištem na području njegove nadležnosti predmete iz članka 1. ovoga Pravilnika povjeravati u rad prema područjima za dodjelu predmeta u rad određenim ovim Pravilnikom prema kriteriju blizine mjesta prema kojem je zasnovana mjesna nadležnost suda za provođenje postupka i mjesta u kojem javni bilježnik ima sjedište.

(2) Područje za dodjelu predmeta iz članka 1. ovoga Pravilnika čini područje općina/gradova/gradskih četvrti koje je ovim Pravilnikom za pojedino mjesto službenog sjedišta javnog bilježnika određeno kao područje za dodjelu predmeta u rad.

(3) Na području određenom ovim Pravilnikom predmeti iz članka 1. ovoga Pravilnika će se dodjeljivati javnim bilježnicima u rad ravnomjerno po abecednom redu njihovih prezimena.

Članak 4.

Ako na pojedinom području za dodjelu predmeta iz članka 1. ovoga Pravilnika u rad javnim bilježnicima određenom ovim Pravilnikom javni bilježnik nije imenovan ili je imenovani javni bilježnik spriječen obavljati javnobilježničku službu, sud će predmete dodijeliti u rad javnom bilježniku na drugom području vodeći računa o blizini mjesta prema kojem je zasnovana mjesna nadležnost suda za provođenje toga postupka i mjesta u kojem javni bilježnik ima sjedište.

Članak 5.

Raspored područja za dodjelu predmeta iz članka 1. ovoga Pravilnika u rad javnim bilježnicima sastavni je dio ovoga Pravilnika.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/23-01/58

Urbroj: 514-04-01-02-01/04-23-02

Zagreb, 1. rujna 2023.

Ministar
 dr. sc. Ivan Malenica, v. r.

RASPORED PODRUČJA ZA DODJELU PREDMETA U RAD JAVNIM BILJEŽNICIMA

|  |  |  |
| --- | --- | --- |
| Općinski sud | Službeno sjedište javnog bilježnika | Područje za dodjelu predmeta u rad javnim bilježnicima |
| Općinski sud u Bjelovaru | Bjelovar  Čazma | Općine: Ivanska, Kapela, Nova Rača, Rovišće, Severin, Šandrovac, Štefanje, Velika Pisanica, Veliko Trojstvo i Zrinski Topolovac te gradovi: Bjelovar i Čazma. |
| Daruvar  Garešnica  Grubišno Polje  Pakrac | Općine: Berek, Dežanovac, Đulovac, Hercegovac, Končanica, Sirač, Velika Trnovitica i Veliki Grđevac te gradovi: Daruvar, Garešnica, Grubišno Polje, Lipik i Pakrac. |
| Križevci | Općine: Gornja Rijeka, Kalnik, Sveti Ivan Žabno i Sveti Petar Orehovec te Grad Križevci. |
| Općinski sud u Crikvenici | Crikvenica  Novi Vinodolski  Senj | Općina: Vinodolska općina te gradovi: Crikvenica, Novi Vinodolski i Senj. |
| Krk  Omišalj | Općine: Baška, Dobrinj, Malinska – Dubašnica, Omišalj, Punat i Vrbnik te Grad Krk. |
| Rab | Općina Lopar i Grad Rab. |
| Općinski sud u Čakovcu | Čakovec  Mursko Središće  Prelog | Općine: Belica, Dekanovec, Domašinec, Donja Dubrava, Donji Kraljevec, Donji Vidovec, Goričan, Gornji Mihaljevec, Kotoriba, Mala Subotica, Nedelišće, Orehovica, Podturen, Pribislavec, Selnica, Strahoninec, Sveta Marija, Sveti Juraj na Bregu, Sveti Martin na Muri, Šenkovec, Štrigova i Vratišinec te gradovi: Čakovec, Mursko Središće i Prelog. |
| Općinski sud u  Dubrovniku | Blato  Korčula | Općine: Blato, Lastovo, Lumbarda, Orebić, Smokvica, Trpanj i Vela Luka te Grad Korčula. |
| Dubrovnik  Ston | Općine: Dubrovačko Primorje, Janjina, Konavle, Mljet, Ston i Župa Dubrovačka te Grad Dubrovnik. |
| Općinski sud u Đakovu | Đakovo | Općine: Drenje, Gorjani, Levanjska Varoš, Punitovci, Satnica Đakovačka, Semeljci, Strizivojna, Trnava i Viškovci te Grad Đakovo. |
| Našice | Općine: Donja Motičina, Đurđenovac, Feričanci, Koška i Podgorač te Grad Našice. |
| Općinski sud u Gospiću | Gospić  Korenica  Otočac | Općine: Brinje, Donji Lapac, Gračac, Karlobag, Lovinac, Perušić, Plitvička Jezera, Udbina i Vrhovine te gradovi: Gospić i Otočac. |
| Općinski sud u Karlovcu | Duga Resa  Karlovac  Ozalj  Slunj | Općine: Barilović, Bosiljevo, Cetingrad, Draganić, Generalski Stol, Kamanje, Krnjak, Lasinja, Netretić, Rakovica, Ribnik, Vojnić i Žakanje te gradovi: Duga Resa, Karlovac, Ozalj i Slunj. |
| Ogulin | Općine: Josipdol, Plaški, Saborsko i Tounj te Grad Ogulin. |
| Općinski sud u Koprivnici | Đurđevac  Koprivnica | Općine: Drnje, Đelekovec, Ferdinandovac, Gola, Hlebine, Kalinovac, Kloštar Podravski, Koprivnički Bregi, Koprivnički Ivanec, Legrad, Molve, Novigrad Podravski, Novo Virje, Peteranec, Podravske Sesvete, Rasinja, Sokolovac i Virje te gradovi: Đurđevac i Koprivnica. |
| Općinski sud u Kutini | Kutina  Novska  Popovača | Općine: Jasenovac, Lipovljani i Velika Ludina te gradovi: Kutina, Novska i Popovača. |
| Općinski sud u Makarskoj | Imotski | Općine: Cista Provo, Lokvičići, Lovreć, Podbablje, Proložac, Runovići, Zagvozd i Zmijavci te Grad Imotski. |
| Makarska | Općine: Baška Voda, Brela, Gradac, Podgora i Tučepi te Grad Makarska. |
| Općinski sud u Metkoviću | Metković  Ploče  Vrgorac | Općine: Kula Norinska, Pojezerje, Slivno i Zažablje te gradovi: Metković, Opuzen, Ploče i Vrgorac. |
| Općinski sud u Osijeku | Beli Manastir  Darda | Općine: Bilje, Čeminac, Darda, Draž, Jagodnjak, Kneževi Vinogradi, Petlovac i Popovac te Grad Beli Manastir. |
| Donji Miholjac  Valpovo | Općine: Bizovac, Magadenovac, Marijanci, Petrijevci, Podravska Moslavina i Viljevo te gradovi: Belišće, Donji Miholjac i Valpovo. |
| Osijek | Općine: Antunovac, Čepin, Erdut, Ernestinovo, Šodolovci, Vladislavci i Vuka te Grad Osijek. |
| Općinski sud u Pazinu | Buje – Buie  Novigrad – Cittanova  Umag – Umago | Općine: Brtonigla – Verteneglio, Grožnjan – Grisignana i Oprtalj – Portole te gradovi: Buje – Buie, Novigrad – Cittanova i Umag – Umago. |
| Buzet | Općina: Lanišće te Grad Buzet. |
| Labin | Općine: Kršan, Pićan, Raša i Sveta Nedjelja te Grad Labin. |
| Pazin | Općine: Cerovlje, Gračišće, Karojba, Lupoglav, Motovun – Montona, Sveti Petar u Šumi i Tinjan te Grad Pazin. |
| Poreč – Parenzo  Višnjan – Visignano | Općine: Funtana – Fontane, Kaštelir – Labinci – Castelliere – S. Domenica, Sveti Lovreč, Tar – Vabriga – Torre – Abrega, Višnjan – Visignano, Vižinada – Visinada i Vrsar – Orsera te Grad Poreč – Parenzo. |
| Općinski sud u Požegi | Požega | Općine: Brestovac, Čaglin, Jakšić, Kaptol i Velika te gradovi: Kutjevo, Pleternica i Požega. |
| Općinski sud u Puli – Pola | Pula – Pola | Općine: Barban, Fažana – Fasana, Ližnjan – Lisignano, Marčana, Medulin i Svetvinčenat te gradovi: Pula – Pola i Vodnjan – Dignano. |
| Rovinj – Rovigno  Žminj | Općine: Bale – Valle, Kanfanar i Žminj te Grad Rovinj – Rovigno. |
| Općinski sud u Rijeci | Bakar  Čavle  Kastav  Kostrena  Rijeka  Viškovo | Općine: Čavle, Jelenje, Klana, Kostrena i Viškovo te gradovi: Bakar, Kastav, Kraljevica i Rijeka. |
| Cres  Mali Lošinj | Gradovi: Cres i Mali Lošinj. |
| Delnice | Općine: Brod Moravice, Fužine, Lokve, Mrkopalj, Ravna Gora i Skrad te gradovi: Čabar, Delnice i Vrbovsko. |
| Lovran  Matulji  Opatija | Općine: Lovran, Matulji i Mošćenička Draga te Grad Opatija. |
| Općinski sud u Sesvetama | Dugo Selo  Sesvete  Sveti Ivan Zelina | Gradska četvrt Grada Zagreba Sesvete, općine: Bedenica, Brckovljani i Rugvica te gradovi: Dugo Selo i Sveti Ivan Zelina. |
| Vrbovec | Općine: Dubrava, Farkaševac, Gradec, Preseka i Rakovec te Grad Vrbovec. |
| Općinski sud u Sisku | Glina | Općine: Gvozd i Topusko te Grad Glina. |
| Hrvatska Kostajnica | Općine: Donji Kukuruzari, Dvor, Hrvatska Dubica i Majur te Grad Hrvatska Kostajnica. |
| Petrinja  Sisak | Općine: Lekenik, Martinska Ves i Sunja te gradovi: Petrinja i Sisak. |
| Općinski sud u  Slavonskom Brodu | Nova Gradiška | Općine: Cernik, Davor, Dragalić, Gornji Bogićevci, Nova Kapela, Okučani, Rešetari, Stara Gradiška, Staro Petrovo Selo i Vrbje te Grad Nova Gradiška. |
| Slavonski Brod | Općine: Bebrina, Brodski Stupnik, Bukovlje, Donji Andrijevci, Garčin, Gornja Vrba, Gundinci, Klakar, Oprisavci, Oriovac, Podcrkavlje, Sibinj, Sikirevci, Slavonski Šamac, Velika Kopanica i Vrpolje te Grad Slavonski Brod. |
| Općinski sud u Splitu | Hvar  Stari Grad | Općine: Jelsa i Sućuraj te gradovi: Hvar i Stari Grad. |
| Kaštel Stari | Općine: Lećevica, Prgomet i Primorski Dolac te Grad Kaštela. |
| Omiš | Općine: Dugi Rat, Šestanovac i Zadvarje te Grad Omiš. |
| Podstrana  Split | Općine: Podstrana i Šolta te Grad Split. |
| Sinj | Općine: Dicmo, Hrvace i Otok te gradovi: Sinj, Trilj i Vrlika. |
| Solin | Općine: Dugopolje, Klis i Muć te Grad Solin. |
| Supetar | Općine: Bol, Milna, Nerežišća, Postira Pučišća, Selca i Sutivan te Grad Supetar. |
| Trogir | Općine: Marina, Okrug i Seget te Grad Trogir. |
| Vis | Gradovi: Komiža i Vis. |
| Općinski sud u Šibeniku | Drniš  Knin | Općine: Biskupija, Civljane, Ervenik, Kijevo, Kistanje, Promina, Ružić i Unešić te gradovi: Drniš i Knin. |
| Šibenik  Tisno  Vodice | Općine: Bilice, Murter – Kornati, Pirovac, Primošten, Rogoznica, Tisno i Tribunj te gradovi: Skradin, Šibenik i Vodice. |
| Općinski sud u Varaždinu | Ivanec | Općine: Bednja, Donja Voća, Klenovnik i Maruševec te gradovi: Ivanec i Lepoglava. |
| Ludbreg | Općine: Mali Bukovec, Martijanec, Sveti Đurđ i Veliki Bokovec te Grad Ludbreg. |
| Novi Marof | Općine: Breznica, Breznički Hum, Ljubešćica i Visoko te gradovi: Novi Marof i Varaždinske Toplice. |
| Varaždin | Općine: Beretinec, Cestica, Gornji Kneginec, Jalžabet, Petrijanec, Sračinec, Sveti Ilija, Trnovec Bartolovečki, Vidovec i Vinica te Grad Varaždin. |
| Općinski sud u Velikoj Gorici | Ivanić-Grad | Općine: Kloštar Ivanić i Križ te Grad Ivanić-Grad. |
| Velika Gorica | Općine: Kravarsko, Orle i Pokupsko te Grad Velika Gorica. |
| Općinski sud u  Vinkovcima | Otok  Vinkovci | Općine: Andrijaševci, Ivankovo, Jarmina, Markušica, Nijemci, Nuštar, Privlaka, Stari Jankovci, Stari Mikanovci, Tordinci i Vođicni te gradovi: Otok i Vinkovci. |
| Županja | Općine: Babina Greda, Bošnjaci, Cerna, Drenovci, Gradište, Gunja, Štitar i Vrbanja te Grad Županja. |
| Općinski sud u Virovitici | Orahovica  Slatina | Općine: Crnac, Čačinci, Čađavica, Mikleuš, Nova Bukovica, Sopje, Voćin i Zdenci te gradovi: Orahovica i Slatina. |
| Pitomača  Virovitica | Općine: Gradina, Lukač, Pitomača, Suhopolje i Špišić Bukovica te Grad Virovitica. |
| Općinski sud u Vukovaru | Ilok  Vukovar | Općine: Bogdanovci, Borovo, Lovas, Negoslavci, Tompojevci, Tovarnik i Trpinja te gradovi: Ilok i Vukovar. |
| Općinski sud u Zadru | Benkovac | Općine: Jasenice, Lišane Ostrovičke, Polača i Stankovci te gradovi: Benkovac i Obrovac. |
| Biograd na Moru | Općine: Pakoštane, Pašman, Sveti Filip i Jakov i Tkon te Grad Biograd na Moru. |
| Novalja  Pag | Općine: Kolan i Povljana te gradovi: Novalja i Pag. |
| Zadar | Općine: Bibinje, Galovac, Kali, Kukljica, Novigrad, Poličnik, Posedarje, Preko, Privlaka, Ražanac, Sali, Starigrad, Sukošan, Škabrnja, Vir, Vrsi i Zemunik Donji te gradovi: Nin i Zadar. |
| Općinski građanski sud u Zagrebu | Črnomerec  Donja Dubrava  Donji Grad  Gornja Dubrava  Gornji Grad – Medveščak  Maksimir  Peščenica – Žitnjak  Podsljeme  Podsused – Vrapče  Stenjevec  Trešnjevka – jug  Trešnjevka – sjever  Trnje | Gradske četvrti Grada Zagreba: Črnomerec, Donja Dubrava, Donji Grad, Gornja Dubrava, Gornji Grad – Medveščak, Maksimir, Peščenica – Žitnjak, Podsljeme, Podsused – Vrapče, Stenjevec, Trešnjevka – jug, Trešnjevka – sjever i Trnje. |
| Općinski sud u Novom Zagrebu | Brezovica  Novi Zagreb – istok  Novi Zagreb – zapad | Gradske četvrti Grada Zagreba: Brezovica, Novi Zagreb – istok i Novi Zagreb – zapad. |
| Jastrebarsko  Pisarovina | Općine: Klinča Sela, Krašić, Pisarovina i Žumberak te Grad Jastrebarsko. |
| Samobor  Sveta Nedelja | Općina Stupnik te gradovi: Samobor i Sveta Nedelja. |
| Zaprešić | Općine: Bistra, Brdovec, Dubravica, Jakovlje, Luka, Marija Gorica i Pušća te Grad Zaprešić. |
| Općinski sud u Zlataru | Donja Stubica  Oroslavje | Općine: Gornja Stubica, Marija Bistrica i Stubičke Toplice te gradovi: Donja Stubica i Oroslavje. |
| Klanjec | Općine: Kraljevec na Sutli, Kumrovec, Tuhelj i Zagorska Sela te Grad Klanjec. |
| Krapina | Općine: Đurmanec, Jesenje, Petrovsko i Radoboj te Grad Krapina. |
| Pregrada | Općine: Desinić i Hum na Sutli te Grad Pregrada. |
| Zabok | Općine: Bedekovčina, Krapinske Toplice, Sveti Križ Začretje i Veliko Trgovišće te Grad Zabok. |
| Zlatar | Općine: Budinščina, Hrašćina, Konjščina, Lobor, Mače, Mihovljan, Novi Golubovec i Zlatar Bistrica te Grad Zlatar. |